**ELŐTERJESZTÉS**

**Szombathely Megyei Jogú Város Közgyűlésének**

**Kulturális, Oktatási és Civil Bizottsága 2024. február 27-i ülésére**

**Javaslat támogatással kapcsolatos döntés meghozatalára**

A Kulturális, Oktatási és Civil Bizottság 2022. december havi ülésén tárgyalta a 2022. évi Kulturális és Civil Alapra beérkezett pályázatokat, és 152/2022. (XII.6.) KOCB számú határozatában úgy döntött, hogy a Grádics Egyesület (a továbbiakban: Egyesület) 2023. október 21. napjáig megvalósuló rendezvénysorozatát - Első és második világháború emlékezete Szombathelyen - 300 ezer forint összeggel támogatja.

A támogatási szerződés 11. pontja értelmében a Támogatott köteles a támogatásról 2023. december 21. napjáig elszámolást készíteni, és azt - az Önkormányzati Támogatások Rendszerén keresztül - elektronikusan beküldeni. Az elszámolás fenti határidőig nem érkezett meg az Önkormányzathoz.

Az Egyesület elnöke 2024. februárjában benyújtotta elszámolását, egyúttal - hivatkozva a pályázatíró betegségére - igazolási kérelemmel fordult a Tisztelt Bizottsághoz.

Az önkormányzati forrásátadásról szóló 47/2013. (XII.4.) önkormányzati rendelet 6.§ (11)-(12a) bekezdései értelmében, amennyiben a szervezet az elszámolást határidőben nem nyújtotta be, és a határidő meghosszabbítását sem kérte vagy a határidő meghosszabbítása nem került jóváhagyásra, akkor a támogatott szervezet az elszámolási határidő lejártát követő egy éven belül önkormányzati támogatásban nem részesülhet.

A (11) bekezdés szerinti határidőn túlmenően is kizárólag abban az esetben részesülhet önkormányzati támogatásban, ha elszámolási kötelezettségét teljesítette.

A (11) bekezdésben foglaltakat nem kell alkalmazni, amennyiben a támogatott szervezet méltánylást igénylő körülményre hivatkozva igazolási kérelmet terjeszt elő, és az abban foglaltakkal a támogatást biztosító önkormányzati szerv egyetért.

Fentiek alapján javaslom a Tisztelt Bizottságnak, hogy az igazolási kérelmet az indokolásban foglaltak figyelembevételével elfogadni szíveskedjék.

**Szombathely, 2024. február „ ”**

 **/: Horváth Soma :/**

**Határozati javaslat**

**…/2024. (II.27.) KOCB. számú határozat**

A Bizottság a „Javaslat támogatással kapcsolatos döntések meghozatalára” című előterjesztést megtárgyalta, és – figyelembe véve az önkormányzati forrásátadásról szóló 47/2013. (XII.4.) önkormányzati rendelet 6.§ (11)-(12a) bekezdéseiben foglaltakat - úgy döntött, hogy a Grádics Egyesület által benyújtott elszámolást és igazolási kérelmet az indokolásban foglaltakra hivatkozva elfogadja.

**Felelős:** Putz Attila, a Kulturális, Oktatási és Civil Bizottság elnöke

 Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal